Publication: Magyar Közlöny
Issue: MK-2003-78 (Year: 2003, Number: 78)
Era: 1990-2004
Section: a 94/2003. (VII. 2.) Korm. rendelethez
Paragraph Index: 610

a 94/2003. (VII. 2.) Korm. rendelethez A hûtõközegek környezeti szempontból biztonságos kezelésére vonatkozó technológia követelményei A szabályozott hûtõközeget tartalmazó hûtõberendezések töltetét minden, a körfolyamat megbontásával járó munkavégzés elõtt tartályba (palackba) le kell fejteni (ezt a hûtõberendezésekre és hõszivattyúkra vonatkozó nemzeti szabvány — jelenleg az MSZ EN 378 szerint — kell végezni). A lefejtett közeg — amíg jogszabály nem tiltja — ugyanabba a körfolyamatba visszatölthetõ vagy regenerálás után más gépben újrafelhasználható. Visszatöltés elõtt a teljes rendszer tömörségét ellenõrizni kell. A szerelési munka során gondoskodni kell arról, hogy a hûtõkörfolyamat megnyitott részei a lehetõ leggyorsabban — szükség esetén ideiglenes eszközökkel — gáztömören le legyenek zárva. A szerelés során minden átmeneti csatlakozásnak gáztömörnek kell lennie. Minden munkafolyamat során úgy kell a munkát szervezni és elvégezni, hogy a hûtõközeg légkörbe kerülésének veszélye a minimális legyen. Ennek érdekében: 2003/78. szám — Hûtõközeg lefejtésére és visszatöltésére minõsített lefejtõgépet kell használni. — Hûtõközeget tömörségre ellenõrzött csatlakozásokkal, minõsített tömlõkkel kell lefejteni és tölteni. — Hûtõközeg csak a nyomástartó berendezések és rendszerek biztonsági követelményeirõl és megfelelõség tanúsításáról szóló jogszabályokban elõírt gázpalackba (tartályba) tölthetõ és abban tárolható. — A szerkezeti okokból nem vákuumozható csatlakozások, csatlakozócsövek, szelepek hûtõközeggel történõ légtelenítése (öblítés) megengedett. — Az evakuálás során a vákuumszivattyú szállíthat a légkörbe. (Ezek elkerülhetetlen, de elhanyagolható mennyiségû kibocsátások.) — Kiszerelt alkotóelem helyén a csõcsatlakozásokat visszaszerelésig le kell dugózni.

Source: https://magyarkozlony.hu/hivatalos-lapok/ae44786c6b358e682b1128c82dcab49105025e0c/dokumentumok/e65bed944575f7ba7930018e54d6cac76ebbd190/letoltes